|  |
| --- |
| Številka: 007-246/2018 |
| Ljubljana, 3. 7. 2018 |
| EVA 2018-2550-0003 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: **Uredba o nacionalnih zgornjih mejah emisij onesnaževal zunanjega zraka**– predlog za obravnavo  |
| 1. Predlog sklepov vlade: |
| Na podlagi prvega odstavka 23. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 - ZNOrg)je Vlada Republike Slovenije na … seji dne … sprejelaSKLEP:Vlada Republike Slovenije izdaja Uredbo o nacionalnih zgornjih mejah emisij onesnaževal zunanjega zraka, ki se objavi v Uradnem listu Republike Slovenije. Mag. Lilijana KozlovičGENERALNA SEKRETARKAPriloge:* Uredba o nacionalnih zgornjih mejah emisij onesnaževal zunanjega zraka,
* obrazložitev,
* mnenja medresorskega usklajevanja.

Sklep prejme:* Ministrstvo za okolje in prostor, Dunajska 48, 1000 Ljubljana.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* Tone Kvasič, vodja oddelka za okolje v Direktoratu za okolje,
* Alenka Fritzel, sekretarka.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o nacionalnih zgornjih mejah emisij onesnaževal zunanjega zraka se izdaja na podlagi neposredne pravne podlage v prvem odstavku 23. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16 in 61/17 – GZ), tako da je njena izdaja v naprej določena dolžnost za izpolnitev zakona. Z navedeno uredbo se v slovenski pravni red prenaša Direktivo 2016/2284 Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES. Rok za prenos je že potekel 30. 6. 2018, zato je treba navedeno uredbo sprejeti v najkrajšem možnem času, v izogib začetku postopka kršitve s strani Evropske komisije. Glede na navedeno se izdaja zadevnega predpisa šteje za opravljanje tekočih poslov v smislu 115. člena Ustave Republike Slovenije. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:** |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| / |
| Datum objave: 31. 5. 2017V razpravo so bili vključeni: / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  IRENA MAJCEN MINISTRICA |

**PREDLOG**

 **(EVA 2018-2550-0003)**

Na podlagi prvega odstavka 23. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 – ZNOrg) izdaja Vlada Republike Slovenije

**UREDBO**

**o nacionalnih zgornjih mejah emisij onesnaževal zunanjega zraka**

**1. člen**

**(vsebina)**

(1) Ta uredba v skladu z Direktivo 2016/2284/EU Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES (UL L št. 344 z dne 17. 12. 2016, str. 1) določa:

* obveznosti zmanjšanja antropogenih emisij žveplovega dioksida, dušikovih oksidov, nemetanskih hlapnih organskih spojin, amonijaka in drobnih delcev v zraku,
* obveznost sprejetja in izvajanja operativnega programa za nadzor nad onesnaževanjem zraka (v nadaljnjem besedilu: operativni program),
* monitoring emisij in vplivov onesnaževal iz prve alineje tega odstavka in drugih onesnaževal iz priloge 1, ki je sestavni del te uredbe,
* poročanje o emisijah in vplivih onesnaževal iz prejšnje alineje.

(2) Ta uredba se uporablja za emisije onesnaževal iz priloge 1 te uredbe iz vseh virov na ozemlju Republike Slovenije, izključnih ekonomskih conah in conah nadzora nad onesnaževanjem.

**2. člen**

**(namen)**

Namen te uredbe je doseganje ravni kakovosti zunanjega zraka (v nadaljnjem besedilu: zraka), ki nimajo večjih negativnih vplivov na zdravje ljudi in okolje ter resno ne ogrožajo zdravja ljudi in okolja.

**3. člen**

**(izrazi)**

Izrazi, uporabljeni v tej uredbi, imajo naslednji pomen:

1. antropogene emisije so emisije onesnaževal v zrak in so povezane s človekovimi dejavnostmi;
2. emisija je izpust snovi iz točkovnega ali razpršenega vira v zrak;
3. ciklus vzletanja in pristajanja je ciklus, ki vključuje vožnjo po tleh pri priletu in vzletu, vzlet, vzpon, prilet, pristajanje in vse druge vrste obratovanja zračnega plovila do višine 914,39 metrov;
4. cilji glede kakovosti zraka so obveznosti glede mejnih vrednosti, ciljnih vrednosti in stopnje izpostavljenosti za kakovost zraka iz predpisov, ki urejajo kakovost zraka;
5. cona nadzora nad onesnaževanjem je morsko območje, ki ne presega 370,40 kilometrov od temeljnih črt, od katerih se meri širina teritorialnega morja, in se lahko določi za preprečevanje, zmanjšanje ali nadziranje onesnaževanja z ladij v skladu z veljavnimi mednarodnimi predpisi in standardi;
6. črni ogljik (BC) so delci, ki vsebujejo ogljik in absorbirajo svetlobo;
7. drobni delci (PM2,5)so delci z aerodinamičnim premerom 2,5 mikrometra ali manj;
8. dušikovi oksidi (NOX) so dušikov oksid in dušikov dioksid, izraženi kot dušikov dioksid;
9. mednarodni pomorski promet so prevozi po morju in obalnih vodah z vodnimi plovili vseh zastav, razen ribiških plovil, ki odplujejo z ozemlja ene države in priplujejo na ozemlje druge države;
10. nacionalna obveznost zmanjšanja emisij je obveznost države glede zmanjšanja emisij snovi in določa zmanjšanje emisij, ki mora biti najmanj doseženo v ciljnem koledarskem letu, izraženo kot odstotek skupnih emisij, izpuščenih v izhodiščnem letu 2005;
11. nemetanske hlapne organske spojine (NMVOC) so vse organske spojine razen metana, ki lahko pri reakciji z dušikovimi oksidi in ob sončni svetlobi proizvedejo fotokemične oksidante;
12. predhodniki ozona so dušikovi oksidi, nemetanske hlapne organske spojine, metan in ogljikov monoksid;
13. zakonodaja Evropske unije za nadzor nad onesnaževanjem zraka pri virih je zakonodaja Evropske unije, katere cilj je zmanjšati emisije onesnaževal zraka iz te uredbe, in sicer s sprejetjem ukrepov za ublažitev pri viru;
14. žveplov dioksid (SO2) so vse žveplove spojine, izražene kot žveplov dioksid, vključno z žveplovim trioksidom (SO3), žveplovo kislino (H2SO4) in reduciranimi žveplovimi spojinami, kot so vodikov sulfid (H2S), merkaptani in dimetil sulfidi.

**4. člen**

**(nacionalne obveznosti zmanjšanja emisij)**

(1)  Celotne letne antropogene emisije žveplovega dioksida, dušikovih oksidov, nemetanskih hlapnih organskih snovi, amonijaka in drobnih delcev se morajo zmanjšati v skladu z nacionalnimi obveznostmi zmanjšanja emisij, ki se uporabljajo od leta 2020 do leta 2029 in od leta 2030 naprej, kot je določeno v prilogi 2, ki je sestavni del te uredbe.

(2) Ne glede na prejšnji odstavek se omejitev antropogenih emisij žveplovega dioksida, dušikovih oksidov, nemetanskih hlapnih organskih spojin, amonijaka in drobnih delcev določi tudi za leto 2025.

(3) Okvirne ravni emisij iz prejšnjega odstavka se določijo glede na linearno krivuljo zmanjševanja, določeno v zvezi z ravnmi emisij, ki so določene v obveznostih zmanjšanja emisij za leto 2020, in ravnmi emisij, ki so določene v obveznostih zmanjšanja emisij za leto 2030.

(4) Ne glede na prejšnji odstavek se lahko okvirne ravni emisij zmanjšujejo po nelinearni krivulji zmanjševanja, če je to ekonomsko ali tehnično bolj učinkovito, in pod pogojem, da se bo zmanjševanje po letu 2025 postopoma približevalo linearni krivulji zmanjševanja in da to ne bo vplivalo na obveznosti zmanjšanja emisij za leto 2030.

(5) Med emisije iz prvega do četrtega odstavka tega člena se ne štejejo:

* emisije zrakoplovov zunaj ciklusa vzletanja in pristajanja;
* emisije v mednarodnem pomorskem prometu;
* emisije dušikovih oksidov in nemetanskih hlapnih organskih spojin iz dejavnosti, ki spadajo v Nomenklaturo za poročanje iz leta 2014 (v nadaljnjem besedilu: NFR), kot je določeno v Konvenciji o onesnaževanju zraka na velike razdalje preko meja (Uradni list SFRJ – MP, št. 11/86; v nadaljnjem besedilu: Konvencija LRTAP) za kategoriji 3B (ravnanje z gnojem) in 3D (kmetijska zemljišča).

**5. člen**

**(prilagoditev letnih nacionalnih evidenc emisij)**

(1) Ministrstvo, pristojno za okolje (v nadaljnjem besedilu: ministrstvo), lahko prilagodi letne nacionalne evidence emisij za žveplov dioksid, dušikove okside, nemetanske hlapne organske spojine, amonijak in drobne delce v skladu s 4. delom priloge 3, ki je sestavni del te uredbe, kadar zaradi uporabe izboljšanih metod evidentiranja emisij, posodobljenih v skladu z znanstvenim napredkom, ne bi bile izpolnjenje nacionalne obveznosti zmanjšanja emisij.

(2) Pri ugotavljanju izpolnjevanja pogojev za prilagoditev letnih nacionalnih evidenc emisij iz prejšnjega odstavka se šteje, da so bile obveznosti zmanjšanja emisij za leta od 2020 do 2029 določene 4. maja 2012.

(3) Če se faktorji emisij ali metodologije, uporabljene za določanje emisij iz specifičnih vrst virov, bistveno razlikujejo od pričakovanih kot rezultat izvajanja predpisov ali standardov iz zakonodaje Evropske unije za nadzor nad onesnaževanjem zraka pri virih v skladu s točkama 1.d) ii) in iii) 4. dela priloge 3 te uredbe, je od leta 2025 dalje v primeru uveljavljanja prilagoditve iz tega člena treba:

* dokazati, da bistveno drugačni faktorji emisij niso posledica izvajanja ali uveljavljanja zakonodaje Evropske unije za nadzor nad onesnaževanjem zraka pri virih na nacionalni ravni, kar ministrstvo ugotavlja na podlagi inšpekcijskih pregledov in spremljanja učinkovitosti prenosa in izvajanja te zakonodaje,
* obvestiti Evropsko komisijo o znatni razliki med faktorji emisij.

(4)  Če v danem letu zaradi izjemno mrzle zime ali izjemno suhega poletja, ki ju na podlagi meteoroloških podatkov ugotovi Agencija Republike Slovenije za okolje, nacionalne obveznosti zmanjšanja emisij iz 4. člena te uredbe ne morejo biti izpolnjene, se lahko te obveznosti izpolnijo z enakomerno porazdelitvijo nacionalnih letnih emisij za zadevno, predhodno in naslednje leto, če to povprečje ne presega ravni nacionalne letne emisije, določene z nacionalno obveznostjo zmanjšanja emisij.

(5)  Če so ena ali več obveznosti zmanjšanja nacionalnih emisij iz priloge 2 te uredbe določene na ravni, ki je strožja od stroškovno učinkovitega zmanjšanja emisij iz Sporočila Komisije Svetu in Evropskemu parlamentu št. 16 z dne 21. septembra 2005 z naslovom »Tematska strategija o onesnaževanju zraka« (2005 COM 446) in v danem letu tudi po izvedbi vseh stroškovno učinkovitih ukrepov zadevne obveznosti zmanjšanja emisij ne morejo biti izpolnjene, se šteje, da je zadevna obveznost zmanjšanja emisij izpolnjena za največ pet let, če se za vsako od teh let to neizpolnjevanje nadoknadi z enakovrednim zmanjšanjem emisij drugega onesnaževala iz priloge 2 te uredbe.

(6)  Ne glede na določbe 4. člena te uredbe se šteje, da so obveznosti izpolnjene za največ tri leta, kadar je neizpolnjevanje obveznosti glede zmanjšanja emisij za ustrezna onesnaževala posledica nenadne in izjemne prekinitve ali izgube zmogljivosti v sistemu oskrbe ali proizvodnje energije oziroma toplote, ki jih ni bilo mogoče razumno predvideti, in če je mogoče dokazati, da:

* si je Republika Slovenija na vse razumne načine, tudi z izvajanjem novih ukrepov in politik, prizadevala izpolniti obveznosti in si bo še naprej prizadevala, da bo obdobje, ko obveznosti ne bodo izpolnjene, čim krajše, in
* bi izvajanje drugih ukrepov in politik poleg tistih iz prejšnje alineje povzročilo nesorazmerne stroške bistveno ogrozilo energetsko varnost države ali pomenilo znatno tveganje energetske revščine za velik del prebivalstva.

(7)  O uveljavljanju prilagoditev iz tega člena ministrstvo obvesti Evropsko komisijo do 15. februarja zadevnega leta poročanja. Obvestilo vsebuje informacije o onesnaževalih in zadevnih sektorjih ter, kadar so na voljo, obsegu vplivov na nacionalne evidence emisij.

**6. člen**

**(operativni program)**

(1) Vlada Republike Slovenije sprejme operativni program za doseganje omejitve letnih antropogenih emisij iz 4. člena te uredbe in ciljev iz 2. člena te uredbev skladu s 1. delom priloge 4, ki je sestavni del te uredbe.

(2) Pri sprejemanju operativnega programa je treba:

* oceniti, v kolikšnem obsegu lahko nacionalni viri emisij vplivajo na kakovost zraka na ozemlju Republike Slovenije in ozemljih sosednjih držav članic Evropske unije z uporabo, kadar je to ustrezno, podatkov in metodologij iz Sklepa Sveta z dne 12. junija 1986 o sklenitvi Protokola h Konvenciji o onesnaževanju zraka na velike razdalje preko meja iz leta 1979 o dolgoročnem financiranju Programa sodelovanja za spremljanje in oceno onesnaževanja zraka na velike razdalje v Evropi (EMEP) (UL L št. 181 z dne 4. 7. 1986, str. 1);
* upoštevati potrebo po zmanjšanju emisij onesnaževal zraka z namenom, da se dosežejo cilji glede kakovosti zraka na ozemlju Republike Slovenije v skladu s predpisi, ki urejajo kakovost zunanjega zraka, in kadar je primerno, v sosednjih državah članicah Evropske unije;
* pri sprejemanju ukrepov za izpolnitev nacionalnih obveznosti zmanjšanja emisij drobnih delcev dati prednost ukrepom za zmanjšanje emisij črnega ogljika;
* zagotoviti skladnost z drugimi ustreznimi načrti in programi, sprejetimi na podlagi nacionalne zakonodaje ali zakonodaje Evropske unije zlasti na področju varstva zraka, voda, narave, podnebnih sprememb, kmetijstva, prometa in industrije.

(3) Operativni program vsebuje obvezne ukrepe za zmanjšanje emisij iz 2. dela priloge 4 te uredbe, lahko pa vsebuje tudi neobvezne ukrepe za zmanjšanje emisij iz 2. dela priloge 4 te uredbe, ali ukrepe, ki imajo enakovreden blažilni učinek.

(4) Operativni program vsebuje tudi ukrepe za omejitev antropogenih emisij za leto 2025 v skladu z določbo drugega odstavka 4. člena te uredbe.

(5) V operativnem programu se določi tudi nelinearna krivulja zmanjševanja emisij iz četrtega odstavka 4. člena te uredbe in obrazložijo razlogi za njeno uporabo.

(6) Operativni program se sprejme za obdobje štirih let. Cilje in ukrepe iz operativnega programa se upošteva in dopolni pri operativnem programu za naslednje štiriletno obdobje.

(7) Ne glede na prejšnji odstavek se politike in ukrepi za zmanjševanje emisij iz operativnega programa posodobijo v 18 mesecih od predložitve nacionalne evidence emisij ali nacionalnih projekcij emisij, če v skladu s predloženimi podatki obveznosti iz 4. člena te uredbe niso izpolnjene ali če obstaja tveganje, da ne bodo izpolnjene.

**7. člen**

**(nacionalne evidence in projekcije emisij ter informativna poročila o evidencah)**

(1) Ministrstvo pripravi in letno posodablja nacionalne evidence emisij za onesnaževala iz preglednice A priloge 1 te uredbe.

(2) Ministrstvo lahko pripravi in letno posodablja nacionalne evidence emisij za onesnaževala iz preglednice B priloge 1 te uredbe.

(3) Ministrstvo pripravi in vsaka štiri leta posodablja prostorsko razčlenjene nacionalne evidence emisij in evidence velikih točkovnih virov, vsaki dve leti pa nacionalne projekcije emisij za onesnaževala iz preglednice C priloge 1 te uredbe.

(4) Ministrstvo pripravi informativno poročilo o evidencah, ki je priloženo nacionalnim evidencam in projekcijam emisij iz prvega do tretjega odstavka tega člena v skladu z zahtevami iz preglednice D priloge 1 te uredbe.

(5) Če se uveljavljajo prilagoditve iz 5. člena te uredbe, se v informativno poročilo o evidencah emisij za zadevno leto vključijo informacije, ki dokazujejo izpolnjevanje pogojev iz prvega odstavka 5. člena te uredbe in 4. dela priloge 3 te uredbe ali tretjega do sedmega odstavka 5. člena te uredbe.

(6) Ministrstvo pripravi in posodablja nacionalne evidence emisij (po potrebi tudi prilagojene nacionalne evidence emisij), nacionalne projekcije emisij, prostorsko razčlenjene nacionalne evidence emisij, evidence velikih točkovnih virov in spremljajoča informativna poročila o evidencahv skladu s prilogo 3 te uredbe.

**8. člen**

**(monitoring vplivov onesnaženosti zraka)**

(1) Ministrstvo zagotovi monitoring negativnih vplivov onesnaženosti zraka na ekosisteme na podlagi mreže mest monitoringa, ki je reprezentativna za sladkovodne ter naravne in polnaravne habitate kakor tudi gozdne ekosistemske tipe, in sicer v skladu z načeli stroškovne učinkovitosti in na podlagi upoštevanja tveganja.

(2) Ministrstvo usklajuje izvajanje monitoringa iz prejšnjega odstavka z drugimi programi monitoringa, ki se izvajajo na podlagi predpisov, ki urejajo monitoring kakovosti zunanjega zraka, predpisov, ki urejajo monitoring kakovosti voda in predpisov, ki urejajo monitoring ohranjanja naravnih habitatov ter prosto živečih živalskih in rastlinskih vrst, lahko tudi Konvencijo LRTAP, ter po potrebi uporabi podatke, zbrane v okviru navedenih programov.

(3) Ministrstvo lahko uporabi izbirne kazalnike monitoringa iz priloge 5, ki je sestavni del te uredbe.

(4) Pri zbiranju podatkov iz priloge 5 te uredbe in pri poročanju o njih se lahko uporabijo metodologije, določene v Konvenciji LRTAP in v njenih priročnikih za mednarodne programe sodelovanja.

**9. člen**

**(poročanje Evropski komisiji)**

(1) Operativni program iz 6. člena te uredbe ministrstvo predloži Evropski komisiji v dveh mesecih od njegovega sprejetja.

(2) Ministrstvo predloži Evropski komisiji in Evropski agenciji za okolje nacionalne evidence in projekcije emisij, prostorsko razčlenjene nacionalne evidence emisij, evidence velikih točkovnih virov in informativna poročila o evidencah iz prvega do četrtega odstavka 7. člena te uredbe, lahko tudi iz petega odstavka 7. člena te uredbe, v rokih za poročanje iz priloge 1 te uredbe.

(3) Poročanje iz prejšnjega člena se izvede usklajeno s poročanjem sekretariatu Konvencije LRTAP.

(4) Ministrstvo sporoči vsake štiri leta Evropski komisiji in Evropski agenciji za okolje naslednje informacije o:

* lokacijah mesta monitoringa in s tem povezane kazalnike, uporabljene za monitoring vplivov onesnaženosti,
* podatkih monitoringa iz tega člena.

(5) Če emisij za leto 2025 ni mogoče omejiti v skladu z linearno krivuljo zmanjševanja iz četrtega odstavka 4. člena te uredbe, ministrstvo predloži Evropski komisiji poleg evidenc in informativnih poročil iz tretjega odstavka tega člena tudi pojasnila o razlogih za ta odklon in ukrepe, s katerimi se bodo nacionalne emisije spet približale omejevanju emisij v skladu z linearno krivuljo zmanjševanja.

**10. člen**

**(dostop do informacij)**

Ministrstvo na svoji spletni strani javnost obvešča o:

* operativnem programu in vseh njegovih spremembah in dopolnitvah,
* nacionalnih evidencah emisij (po potrebi tudi o prilagojenih nacionalnih evidencah emisij), nacionalnih projekcijah emisij, informativnih poročilih o evidencah ter dodatnih poročilih in informacijah iz 9. člena te uredbe.

**PREHODNI IN KONČNI DOLOČBI**

**11. člen**

**(prvo poročanje Evropski komisiji)**

(1) Vlada Republike Slovenije prvič sprejme operativni program iz 6. člena te uredbe do 1. aprila 2019.

(2) Ministrstvo prvič sporoči Evropski komisiji in Evropski agenciji za okolje podatke iz prve alineje četrtega odstavka 9. člena te uredbe do 1. julija 2018, podatke iz druge alineje četrtega odstavka 9. člena te uredbe pa do 1. julija 2019.

**12. člen**

**(prenehanje veljavnosti)**

Z dnem uveljavitve te uredbe preneha veljati Uredba o nacionalnih zgornjih mejah emisij onesnaževal zunanjega zraka (Uradni list RS, št. 24/05, 92/07, 10/14 in 47/17), določbe 1. in 4. člena ter priloga 1 pa se uporabljajo do 31. decembra 2019.

**13. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2018-2550-0003

**Vlada Republike Slovenije**

dr. Miroslav Cerar

predsednik

**PRILOGA 1**

**SPREMLJANJE IN SPOROČANJE EMISIJ ONESNAŽEVAL ZRAKA**

*Preglednica A*

**Zahteve glede letnega poročanja o emisijah iz prvega odstavka 7. člena te uredbe**

|  |  |  |  |
| --- | --- | --- | --- |
| **Poročilo** | **Onesnaževala** | **Časovni okvir** | **Datumi poročanja** |
| Skupne nacionalne emisije po vrstah virov po NFR[(1](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr2-L_2016344SL.01001701-E0002))[(2)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr2-L_2016344SL.01001701-E0002) |

|  |  |
| --- | --- |
| — | SO2, NOX, NMVOC, NH3, CO |

|  |  |
| --- | --- |
| — | težke kovine (Cd, Hg, Pb)[(3)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr3-L_2016344SL.01001701-E0003) |

|  |  |
| --- | --- |
| — | POP[(4)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr4-L_2016344SL.01001701-E0004) (skupni PAH[(5)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr5-L_2016344SL.01001701-E0005), benzo(a)piren, benzo(b)fluoranten, benzo(k)fluoranten, indeno(1,2,3-cd)piren, dioksini/furani, PCB[(6)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr6-L_2016344SL.01001701-E0006), HCB[(7)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr7-L_2016344SL.01001701-E0007)) |

 | Letno, od leta 1990 do leta poročanja minus 2 (X – 2) | 15. februar[(9)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr9-L_2016344SL.01001701-E0009) |
| Skupne nacionalne emisije po vrstah virov po NFR[(2)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr2-L_2016344SL.01001701-E0002) |

|  |  |
| --- | --- |
| — | PM2,5, PM10 [(8)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr8-L_2016344SL.01001701-E0008) in, če je na voljo, BC |

 | Letno, od leta 2000 do leta poročanja minus 2 (X – 2) | 15. februar[(9)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr9-L_2016344SL.01001701-E0009) |

*Preglednica B*

**Zahteve glede letnega poročanja o emisijah iz drugega odstavka 7. člena te uredbe**

|  |  |  |  |
| --- | --- | --- | --- |
| **Poročilo** | **Onesnaževala** | **Časovni okvir** | **Datum poročanja** |
| Skupne nacionalne emisije po vrstah virov po NFR[(10)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr10-L_2016344SL.01001701-E0010) |

|  |  |
| --- | --- |
| — | težke kovine (As, Cr, Cu, Ni, Se in Zn ter njihove spojine)[(11)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr11-L_2016344SL.01001701-E0011) |

|  |  |
| --- | --- |
| — | TSP[(12)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr12-L_2016344SL.01001701-E0012) |

 | Letno, od leta 1990 (2000 za TSP) do leta poročanja minus 2 (X – 2) | 15. februar |

*Preglednica C*

**Zahteve glede poročanja o emisijah in projekcijah iz tretjega odstavka 7. člena te uredbe**

|  |  |  |  |
| --- | --- | --- | --- |
| **Poročilo** | **Onesnaževala** | **Časovni okvir/ciljna leta** | **Datumi poročanja** |
| Podatki o emisijah državne merilne mreže po vrstah virov (GNFR) |

|  |  |
| --- | --- |
| — | SO2, NOX, NMVOC, CO, NH3, PM10, PM2,5 |

|  |  |
| --- | --- |
| — | težke kovine (Cd, Hg, Pb) |

|  |  |
| --- | --- |
| — | POP (skupni PAH, HCB, PCB, dioksini/furani) |

|  |  |
| --- | --- |
| — | BC (če je na voljo) |

 | Vsaka štiri leta za leto poročanja minus 2 (X – 2)od leta 2017 | 1. maj[(13)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr13-L_2016344SL.01001701-E0013) |
| Veliki točkovni viri po viru kategorije (GNFR) |

|  |  |
| --- | --- |
| — | SO2, NOX, NMVOC, CO, NH3, PM10, PM2,5 |

|  |  |
| --- | --- |
| — | težke kovine (Cd, Hg, Pb) |

|  |  |
| --- | --- |
| — | POP (skupni PAH, HCB, PCB, dioksini/furani) |

|  |  |
| --- | --- |
| — | BC (če je na voljo) |

 | Vsaka štiri leta za leto poročanja minus 2 (X – 2)od leta 2017 | 1. maj[(13)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntr13-L_2016344SL.01001701-E0013) |
| Projekcije emisij po združeni NFR |

|  |  |
| --- | --- |
| — | SO2, NOX, NH3, NMVOC, PM2,5 in, če je na voljo, BC |

 | Vsaki dve leti za leta projekcij 2020, 2025, 2030 ter, če so na voljo, za leti 2040 in 2050od leta 2017 | 15. marec |

*Tabela D*

**Zahteve glede letnega poročanja o informativnem poročilu o evidencah iz četrtega odstavka 7. člena te uredbe**

|  |  |  |  |
| --- | --- | --- | --- |
| **Poročilo** | **Onesnaževala** | **Časovni okvir/ciljna leta** | **Datumi poročanja** |
| Informativno poročilo o evidencah |

|  |  |
| --- | --- |
| — |  SO2, NOX, NMVOC, NH3, CO, PM2,5, PM10 |

|  |  |
| --- | --- |
| — |  težke kovine (Cd, Hg, Pb) in BC |

|  |  |
| --- | --- |
| — |  POP (skupni PAH, benzo(a)piren, benzo(b)fluoranten, benzo(k)fluoranten, indeno(1,2,3-cd)piren, dioksini/furani, PCB, HCB) |

|  |  |
| --- | --- |
| — |  če je na voljo, težke kovine (As, Cr, Cu, Ni, Se in Zn ter njihove spojine) in TSP |

 | Vsako leto(kakor je prikazano v preglednicah A,B in C) | 15. marec |

[(1)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc1-L_2016344SL.01001701-E0001)  Nomenklatura za poročanje (NFR), kot je določena v Konvenciji LRTAP.

[(2)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc2-L_2016344SL.01001701-E0002)  Naravne emisije se sporočajo v skladu z metodologijami, določenimi v Konvenciji LRTAP in priročniku EMEP/EEA o evidencah emisij onesnaževal zraka. Ne vključijo se v skupne nacionalne vsote, sporočajo se ločeno.

[(3)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc3-L_2016344SL.01001701-E0003)  Cd (kadmij), Hg (živo srebro), Pb (svinec).

[(4)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc4-L_2016344SL.01001701-E0004)  POP (obstojna organska onesnaževala).

[(5)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc5-L_2016344SL.01001701-E0005)  PAH (policiklični aromatski ogljikovodiki).

[(6)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc6-L_2016344SL.01001701-E0006)  PCB (poliklorirani bifenili).

[(7)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc7-L_2016344SL.01001701-E0007)  HCB (heksaklorobenzen).

[(8)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc8-L_2016344SL.01001701-E0008)  „PM10“ pomeni delce z aerodinamičnim premerom 10 mikrometrov (μm) ali manj.

[(9)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc9-L_2016344SL.01001701-E0009)  Ponovne predložitve zaradi napak se opravijo najpozneje v štirih tednih in vključujejo jasno razlago sprememb.

[(10)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc10-L_2016344SL.01001701-E0010)  Naravne emisije se sporočajo v skladu z metodologijami, določenimi v Konvenciji LRTAP in priročniku EMEP/EEA o evidencah emisij onesnaževal zraka. Ne vključijo se v skupne nacionalne vsote, sporočajo se ločeno.

[(11)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc11-L_2016344SL.01001701-E0011)  As (arzen), Cr (krom), Cu (baker), Ni (nikelj), Se (selen) Zn (cink).

[(12)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc12-L_2016344SL.01001701-E0012)  TSP (celotni prah).

[(13)](http://eur-lex.europa.eu/legal-content/SL/TXT/HTML/?uri=CELEX:32016L2284&from=EN#ntc13-L_2016344SL.01001701-E0013)  Ponovne predložitve zaradi napak se opravijo v štirih tednih in vključujejo jasno razlago sprememb.

**PRILOGA 2**

**NACIONALNE OBVEZNOSTI ZMANJŠANJA EMISIJ**

***Preglednica A***

Obveznosti zmanjšanja emisij za žveplov dioksid (SO2), dušikove okside (NOx) in nemetanske hlapne organske spojine (NMVOC). Za obveznosti zmanjšanja emisij je leto 2005 izhodiščno leto in za cestni promet veljajo za emisije, izračunane na podlagi prodanih goriv.

|  |  |  |
| --- | --- | --- |
| **Zmanjšanje SO2 v primerjavi z letom 2005** | **Zmanjšanje NOx v primerjavi z letom 2005** | **Zmanjšanje NMVOC v primerjavi z letom 2005** |
| **Za katero koli leto od leta 2020 do leta 2029** |   | **Za katero koli leto od leta 2030** | **Za katero koli leto od leta 2020 do leta 2029** |   | **Za katero koli leto od leta 2030** | **Za katero koli leto od leta 2020 do leta 2029** |   | **Za katero koli leto od leta 2030** |
| 63 % |   | 92 % | 39 % |   | 65 % | 23 % |   | 53 % |

***Preglednica B***

Obveznosti zmanjšanja emisij za amonijak (NH3) in drobne delce (PM2,5). Za obveznosti zmanjšanja emisij je leto 2005 izhodiščno leto in za cestni promet veljajo za emisije, izračunane na podlagi prodanih goriv.

|  |  |
| --- | --- |
| **Zmanjšanje NH3 v primerjavi z letom 2005** | **Zmanjšanje PM2,5 v primerjavi z letom 2005** |
| **Za katero koli leto od leta 2020 do leta 2029** |   | **Za katero koli leto od leta 2030** | **Za katero koli leto od leta 2020 do leta 2029** |   | **Za katero koli leto od leta 2030** |
| 1 % |   | 15 % | 25 % |   | 60 % |

**PRILOGA 3**

**METODOLOGIJE ZA PRIPRAVO IN POSODABLJANJE NACIONALNIH EVIDENC IN PROJEKCIJ EMISIJ, INFORMATIVNIH POROČIL O EVIDENCAH TER PRILAGOJENIH NACIONALNIH EVIDENC EMISIJ**

Za onesnaževala iz priloge 1 te uredbe ministrstvo v sodelovanju z drugimi pristojnimi ministrstvi pripravi nacionalne evidence emisij, prilagojene nacionalne evidence emisij, če je to ustrezno, nacionalne projekcije emisij, prostorsko razčlenjene nacionalne evidence emisij, evidence velikih točkovnih virov in informativna poročila o evidencah z uporabo metodologij, ki so jih sprejele pogodbenice Konvencije LRTAP (v nadaljnjem besedilu: smernice za poročanje v okviru EMEP), od njih pa se zahteva tudi uporaba priročnika EMEP/EEA o evidencah emisij onesnaževal zraka (v nadaljnjem besedilu: priročnik EMEP/EEA), navedenega v Konvenciji LRTAP. Poleg tega se dodatne informacije, zlasti podatki o dejavnosti naprav, ki so potrebne za oceno nacionalnih evidenc in projekcij emisij, pripravijo v skladu z istimi smernicami.

Zanašanje na smernice za poročanje v okviru EMEP ne posega v dodatne pogoje, določene v tej prilogi, niti v zahteve v zvezi z nomenklaturo za poročanje, časovnimi okviri in datumi poročanja, določenimi v prilogi 1 te uredbe.

**DEL 1**

**Nacionalne letne evidence emisij**

 1. Nacionalne evidence emisij morajo biti pregledne, usklajene, primerljive, popolne in točne.

 2. Emisije iz določenih ključnih kategorij se izračunajo v skladu z metodologijami, določenimi v priročniku EMEP/EEA, pri čemer se uporabi metodologija stopnje 2 ali višja (podrobnejša) metodologija.

Lahko se uporabljajo druge znanstveno utemeljene in združljive metodologije za vzpostavitev nacionalnih evidenc emisij, kadar te metodologije zagotavljajo natančnejše ocene od privzetih metodologij iz priročnika EMEP/EEA.

 3. Emisije iz prometa se izračunajo in sporočijo v skladu z nacionalnimi energetskimi bilancami, sporočenimi Eurostatu.

 4. Emisije iz cestnega prometa se izračunajo in sporočijo na podlagi goriv, prodanih v Republiki Sloveniji. Poleg tega se lahko sporočijo tudi emisije iz cestnega prometa na podlagi porabljenih goriv ali prevoženih kilometrov v Republiki Sloveniji.

 5. Letne emisije v Republiki Sloveniji se sporočajo izražene v veljavni enoti, določeni v vzorcu NFR za poročanje iz Konvencije LRTAP.

**DEL 2**

**Nacionalne projekcije emisij**

 1. Nacionalne projekcije emisij so pregledne, usklajene, primerljive, popolne in točne. Ministrstvo v poročanje vključi vsaj naslednje informacije:

1. jasno opredelitev sprejetih in načrtovanih politik ter ukrepov, vključenih v projekcije;
2. po potrebi rezultate analize občutljivosti, izvedene za projekcije;
3. opise metodologij, modelov, temeljnih predpostavk ter ključnih vhodnih in izhodnih parametrov.

 2. Projekcije emisij se ocenijo in dodajo k zadevnim sektorjem, ki so viri onesnaževanja. Ministrstvo v skladu s smernicami, določenimi v priročniku EMEP/EEA, pripravi projekcije „z ukrepi“ (sprejeti ukrepi) in po potrebi projekcije „z dodatnimi ukrepi“ (načrtovani ukrepi) za vsako onesnaževalo.

 3. Nacionalne projekcije emisij so v skladu z nacionalno letno evidenco emisij za leto x – 3 in s projekcijami, sporočenimi v skladu z Uredbo (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L št. 165 z dne 18.6.2013, str. 13).

**DEL 3**

**Informativno poročilo o evidencah**

Informativna poročila o evidencah se pripravijo v skladu s smernicami za poročanje v okviru EMEP, sporočajo pa se z uporabo vzorca za poročila o evidencah, ki so v njih določene.

Poročilo o evidencah vsebuje vsaj naslednje podatke:

1. opise, sklice in vire informacij posebnih metodologij, predpostavke, faktorje emisij in podatke o dejavnostih, pa tudi temeljna načela za njihovo izbiro;
2. opis nacionalnih ključnih vrst virov emisij;
3. informacije o negotovostih, zagotavljanju kakovosti in preverjanju;
4. opis institucionalnih ureditev za pripravo evidence;
5. ponovne izračune in načrtovane izboljšave;
6. če je to ustrezno, informacije o uporabi prilagoditev iz 5. člena te uredbe;
7. če je to ustrezno, informacije o razlogih za odklon od krivulje zmanjševanja iz četrtega odstavka 4. člena te uredbe in ukrepe za ponovno približanje krivulji;
8. povzetek.

**DEL 4**

**Prilagoditev nacionalnih evidenc emisij**

 1. Ministrstvo v primeru iz prvega odstavka 5. člena te uredbe v predlog Evropski komisiji vključi vsaj naslednja dokazila:

1. dokazilo, da je zadevna nacionalna obveznost zmanjšanja emisij presežena oziroma da so zadevne nacionalne obveznosti zmanjšanja emisij presežene;
2. dokazilo o obsegu, v katerem prilagoditev evidence emisij zmanjšuje preseganje in prispeva k izpolnjevanju zadevne nacionalne obveznosti oziroma zadevnih nacionalnih obveznosti zmanjšanja emisij;
3. oceno, ali se pričakuje, da bo zadevna nacionalna obveznost oziroma da bodo zadevne nacionalne obveznosti zmanjšanja emisij izpolnjene in kdaj naj bi bile izpolnjene, na podlagi nacionalnih projekcij emisij brez prilagoditve;
4. dokazilo, da je prilagoditev v skladu z okoliščino ali več okoliščin izmed spodaj navedenih treh. Po potrebi se je mogoče sklicevati tudi na ustrezne predhodne prilagoditve:

(i) v primeru nove vrste virov emisij:

* dokazilo, da je nova vrsta virov emisij priznana v znanstveni literaturi in/ali priročniku EMEP/EEA,
* dokazilo, da ta vrsta virov ni bila vključena v zadevne zgodovinske nacionalne evidence emisij ob določitvi obveznosti zmanjšanja emisij,
* dokazilo, da emisije iz nove vrste virov Republiko Slovenijo ovirajo pri izpolnjevanju obveznosti glede zmanjšanja emisij, ki je podprto s podrobnim opisom metodologije, podatkov in faktorjev emisij, na podlagi katerih je ministrstvo prišlo do take ugotovitve;

(ii) če so za določanje emisij iz posebnih vrst virov uporabljeni bistveno drugačni faktorji emisij:

* opis prvotnih faktorjev emisij, vključno s podrobnim opisom znanstvene podlage, na kateri je bil faktor emisij pridobljen,
* dokazila, da so bili v času določitve zmanjšanja emisij uporabljeni prvotni faktorji,
* opis posodobljenih faktorjev emisij, vključno s podrobnimi informacijami o znanstveni podlagi, na kateri je bil faktor emisij pridobljen,
* primerjava ocen emisij, opravljenih z uporabo prvotnih in posodobljenih faktorjev emisij, ki dokazuje, da sprememba faktorjev emisij prispeva k temu, da Republika Slovenija ne more izpolniti svojih obveznosti glede zmanjšanja emisij,
* razloge za odločitev, ali so spremembe faktorjev emisije bistvene;

(iii) če so za določanje emisij iz posebnih vrst virov uporabljene bistveno drugačne metodologije:

* opis prvotnih uporabljenih metodologij, vključno s podrobnimi informacijami o znanstveni podlagi, na kateri je bil faktor emisij pridobljen,
* dokazila, da je bila v času določitve zmanjšanj emisij uporabljena prvotna metodologija,
* opis posodobljene metodologije, vključno s podrobnim opisom znanstvene podlage ali sklica, na podlagi katerega je bila pridobljena,
* primerjava ocen emisij, opravljenih z uporabo prvotnih in posodobljenih metodologij, ki dokazuje, da sprememba metodologije prispeva k temu, da Republika Slovenija ne more izpolniti svoje obveznosti glede zmanjšanja emisij,
* razloge za odločitev, ali je sprememba metodologije bistvena.

 2. Ministrstvo lahko predloži iste podporne informacije za postopke prilagoditve, ki temeljijo na podobnih predpogojih, kot jih imajo druge države članice EU, pod pogojem, da predloži posamične informacije, ki se od nje zahtevajo in kot so določene v 1. točki 4. dela te priloge.

 3. Ministrstvo ponovno izračuna prilagojene emisije, da se zagotovi čim večja doslednost časovnih okvirov za vsako leto, za katero se prilagoditev uporablja oziroma se prilagoditve uporabljajo.

**PRILOGA 4**

**VSEBINA OPERATIVNEGA PROGRAMA**

Operativni program se sprejme tudi z namenom:

* doseganja ciljev glede kakovosti zraka, določenih v predpisih, ki urejajo kakovost zraka, in približevanje dolgoročnemu cilju, da bi dosegli ravni kakovosti zraka v skladu s smernicami za kakovost zraka, ki jih je objavila Svetovna zdravstvena organizacija;
* doseganja ciljev na področju zaščite biotske raznovrstnosti in ekosistemov v skladu s predpisi, ki urejajo zaščito biotske raznovrstnosti in ekosistemov;
* skupnega doseganja ciljev na področju kakovosti zraka in drugimi ustreznimi področji, zlasti podnebnim in energetskim.

**DEL 1**

**Osnovna vsebina operativnega programa**

1. Operativni programiz 6. člena te uredbe vsebuje vsaj naslednje:

a) nacionalni politični okvir glede kakovosti zraka in onesnaževanja, v okviru katerega je bil program pripravljen, vključno s:

* prednostnimi nalogami politike in njihovimi povezavami s prednostnimi nalogami na drugih pomembnih političnih področjih, vključno s podnebnimi spremembami, ter po potrebi s kmetijstvom, industrijo in prometom;
* odgovornostjo državnih, regionalnih in lokalnih organov;
* napredkom sedanjih politik in ukrepov pri zmanjševanju emisij in izboljšanju kakovosti zraka ter stopnjo izpolnjevanja nacionalnih obveznosti in obveznosti Unije;
* napovedanim nadaljnjim razvojem ob predvidevanju, da ne bodo spremenjeni že sprejete politike in ukrepi;

b) možnosti politike glede izpolnjevanja zahtev za zmanjšanje emisij za obdobje med letoma 2020 in 2029 in od leta 2030 naprej ter za vmesne ravni emisij, določene za leto 2025, in za nadaljnje izboljševanje kakovosti zraka, ter analize teh politik in metode analiz; če so na voljo, posamezne ali kombinirane vplive politik in ukrepov v zvezi z zmanjšanjem emisij, kakovostjo zraka in okoljem ter s tem povezane negotovosti;

c) ukrepe in politike, izbrane za sprejetje, vključno s časovnim načrtom za njihovo sprejetje, izvajanje in pregled, ter odgovornimi pristojnimi organi;

d) po potrebi pojasnitev razlogov, zakaj okvirnih ravni emisij za leto 2025 ni mogoče izpolniti brez ukrepov, ki bi povzročili nesorazmerne stroške;

e) po potrebi informacije o uporabi prilagoditev iz 5. člena te uredbe in vse okoljske posledice uporabe teh prilagoditev;

f) oceno uspešnosti izbranih politik in ukrepov pri zagotavljanju skladnosti z načrti in programi, vzpostavljenimi v okviru drugih ustreznih področij politik.

2. Posodobitve operativnega programa iz 6. člena te uredbe vsebujejo vsaj naslednje:

1. oceno napredka pri izvajanju programa, zmanjševanju emisij in zmanjševanju koncentracij;
2. kakršne koli pomembne spremembe politike, ocen, programa ali izvajanja časovnega načrta.

**DEL 2**

**Ukrepi za zmanjšanje emisij iz tretjega odstavka 6. člena te uredbe**

Pri pripravi ukrepov se upoštevajo ustrezne smernice za amonijak in uporabijo najboljše razpoložljive tehnologije v skladu z zakonom, ki ureja varstvo okolja, in na njegovi podlagi sprejetimi predpisi, ki urejajo uporabo najboljših razpoložljivih tehnologij.

**A. Ukrepi za nadzor nad emisijami amonijaka**

1. Pripravi se nacionalni svetovalni kodeks dobrih kmetijskih praks za nadziranje emisij amonijaka, pri čemer upošteva okvirni kodeks UN/ECE o dobrih kmetijskih praksah za zmanjšanje emisij amonijaka iz leta 2014, ki zajema najmanj:

1. upravljanje dušika ob upoštevanju celotnega dušikovega cikla;
2. strategije krmljenja živine;
3. tehnike nanašanja gnoja z nizkimi emisijami;
4. sisteme skladiščenja gnoja z nizkimi emisijami;
5. sisteme za uhlevitev živali z nizkimi emisijami;
6. možnosti za omejitev emisij amonijaka zaradi uporabe mineralnih gnojil.

2. Lahko se oblikuje nacionalni proračun dušika za spremljanje sprememb v skupnih izgubah reaktivnega dušika iz kmetijstva, vključno z amonijakom, dušikovim oksidom, amonijem, nitrati in nitriti, ki temelji na načelih iz smernic UN/ECE za proračune dušika, kot so določene s Sklepom 2012/10 Ekonomske komisije Združenih narodov za Evropo glede nacionalnih poračunov dušika (ECE/EB.AIR/113/Dodatek 1 z dne 13. decembra 2012).

3. Prepove se uporaba gnojil z amonijevim karbonatom in lahko se zmanjša emisije amonijaka iz anorganskih gnojil:

1. z nadomestitvijo gnojil na osnovi sečnine z gnojili na osnovi amonijevega nitrata;
2. kadar se gnojila na osnovi sečnine še naprej uporabljajo, z uporabo metod, ki so se izkazale za učinkovite pri zmanjševanju emisij amonijaka za najmanj 30 % v primerjavi z uporabo referenčne metode iz smernic za amonijak;
3. s spodbujanjem nadomeščanja anorganskih gnojil z organskimi gnojili, kjer se anorganska gnojila še naprej uporabljajo, ter z njihovim nanašanjem v skladu s predvidenimi potrebami posameznih rastlin in travišč po dušiku in fosforju, pri čemer se upoštevajo tudi obstoječa vsebnost hranil v tleh in hranilne snovi iz drugih gnojil.

4. Emisije amonijaka iz hlevskega gnoja se lahko zmanjša:

1. z zmanjšanjem emisij iz uporabe gnojevke in hlevskega gnoja na obdelovalnih zemljiščih in traviščih z uporabo metod, ki zmanjšujejo emisije za najmanj 30 % v primerjavi z referenčno metodo iz smernic za amonijak, in pod naslednjimi pogoji:
2. nanašanje gnoja in gnojevk samo v skladu s predvidenimi potrebami posameznih rastlin in travišč po dušiku in fosforju, pri čemer pa se upoštevajo tudi obstoječa vsebnost hranil v tleh in hranilne snovi iz drugih gnojil;
3. nenanašanje gnoja in gnojevk, kadar je zemljišče nasičeno z vodo, poplavljeno, zamrznjeno ali pokrito s snegom;
4. nanašanje gnojevk na travišča z uporabo vlečenih cevi, vlečenih letev ali plitvega ali globinskega injiciranja;
5. vnos gnoja in gnojevk, ki se nanesejo na obdelovalno zemljišče, v tla v štirih urah po nanosu;
6. z zmanjšanjem emisij iz skladiščenja gnoja zunaj hlevov:
7. za skladišča gnojevke, zgrajena po 1. januarju 2022, z uporabo sistemov ali tehnik skladiščenja z nizkimi emisijami, ki so se izkazali za učinkovite pri zmanjševanju emisij amonijaka za vsaj 60 % v primerjavi z referenčno metodo iz smernic za amonijak, za obstoječa skladišča gnojevke pa se uporabljajo tisti, ki emisije zmanjšajo za vsaj 40 %;
8. s pokritjem skladišč hlevskega gnoja;
9. z zagotavljanjem zadostne zmogljivosti kmetij za skladiščenje gnoja, da lahko gnoj nanašajo le v obdobjih, ki so primerna za rast rastlin;

c) z zmanjšanjem emisij iz hlevov živali z uporabo sistemov, ki so se izkazali za učinkovite pri zmanjševanju emisij amonijaka za vsaj 20 % v primerjavi z referenčno metodo iz smernic za amonijak;

d) z zmanjšanjem emisij iz gnoja z uporabo strategij krmljenja z nizko vsebnostjo beljakovin, ki so se izkazale za učinkovite pri zmanjševanju emisij amonijaka za vsaj 10 % v primerjavi z referenčno metodo iz smernic za amonijak.

**B. Ukrepi za zmanjšanje emisij z namenom nadzora nad emisijami drobnih delcev in črnega ogljika**

1. Brez poseganja v prilogo 2 o navzkrižni skladnosti iz Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549) se lahko prepove sežiganje ostankov kmetijskih žetev in odpadkov ter gozdnih ostankov na prostem.

Spremlja in uveljavi se izvajanje vsakršne prepovedi, izvedene v skladu s prejšnjim odstavkom. Vse izjeme od te prepovedi se omejijo na preventivne programe za preprečevanje nenadzorovanih požarov v divjini, na zatiranje škodljivih organizmov ali zaščito biotske raznovrstnosti.

2. Lahko se pripravi nacionalni svetovalni kodeks o dobri kmetijski praksi za pravilno upravljanje ostankov žetev, in sicer z:

a) izboljšanjem strukture tal z vključitvijo ostankov žetev;

b) izboljšanimi tehnikami za vključitev ostankov žetev;

c) alternativno uporabo ostankov žetev;

d) izboljšanjem hranljivosti in strukture tal z vključitvijo hlevskega gnoja, kot se zahteva za optimalno rast rastlin, in z izogibanjem sežiganju gnoja (hlevskega gnoja, globoke stelje iz slame).

**C. Preprečevanje vplivov na majhne kmetije**

S sprejetjem ukrepov iz točk A in B te priloge se zagotovi, da so vplivi na majhne in mikro kmetije v celoti upoštevani.

Iz navedenih ukrepov se lahko na primer izvzame majhne in mikro kmetije, kadar je to mogoče in ustrezno glede na veljavne obveznosti glede zmanjšanja emisij.

**PRILOGA 5**

**NEOBVEZNI KAZALNIKI ZA SPREMLJANJE VPLIVOV ONESNAŽENOSTI ZRAKA**

Neobvezni kazalniki za spremljanje vplivov onesnaženosti zraka so:

a) Za sladkovodne ekosisteme: ugotavljanje obsega biološke škode, vključno z občutljivimi receptorji (mikrofiti, makrofiti in diatomeje), in izgube staleža rib ali nevretenčarjev:

* glavni kazalnik zmogljivost nevtralizacije kislosti in pomožni kazalniki kislost (vrednost pH), raztopljeni sulfat (SO4), nitrat (NO3) in raztopljeni organski ogljik:
* pogostost vzorčenja: od letne (jesenski pretok na jezerih) do mesečne (vodotoki).

b) Za kopenske ekosisteme: ocena kislosti tal, izgube hranilnih snovi, statusa in ravnovesja dušika ter izgube biotske raznovrstnosti:

(i) glavni kazalnik kislost tal: izmenljive frakcije bazičnih kationov (bazična nasičenost) in izmenljivi aluminij v tleh:

* pogostost vzorčenja: vsakih deset let;
* pomožni kazalniki: vrednost pH, sulfat, nitrat, bazični kationi, koncentracije aluminija v talni raztopini;
* pogostost vzorčenja: vsako leto (kadar je to ustrezno);

(ii) glavni kazalnik izcejanje nitratov v tleh (NO3, izcedek):

* pogostost vzorčenja: vsako leto;

(iii) glavni kazalnik razmerje med ogljikom in dušikom (C/N) in pomožni kazalnik skupni dušik v tleh (Nskupaj):

* pogostost vzorčenja: vsakih deset let;

(iv) glavni kazalnik ravnovesje hranil v listju (N/P, N/K, N/Mg):

* pogostost vzorčenja: vsaka štiri leta.

c) Za kopenske ekosisteme: ocena škode, ki jo ozon povzroči rasti vegetacije in biotski raznovrstnosti:

(i) glavni kazalnik rast vegetacije in škoda na listih ter pomožni kazalnik tok ogljika (Ctok):

* pogostost vzorčenja: vsako leto;

(ii) glavni kazalnik prekoračitev kritičnih vrednosti na podlagi toka:

* pogostost vzorčenja: vsako leto v obdobju rasti.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Prvi odstavek 23. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) ter

Direktiva (EU) 2016/2284 Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES (v nadaljevanju: nova direktiva NEC).

1. Rok za izdajo uredbe, določen z zakonom

30. 6. 2018, v novi direktivi NEC.

1. Splošna obrazložitev predloga uredbe, če je potrebna
2. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Ta uredba bo prenesla v pravni red Republike Slovenije Direktivo (EU) 2016/2284 Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES (v nadaljevanju: nova direktiva NEC).

Nova revidirana Direktiva NEC je bila sprejeta z namenom, da bi se približali doseganju ravni kakovosti zraka, ki nima večjih negativnih vplivov na zdravje ljudi in okolje ter resno ne ogroža zdravja ljudi in okolja. Nova direktiva NEC določa nove nacionalne obveznosti zmanjšanja antropogenih emisij žveplovega dioksida (SO2), dušikovih oksidov (NOx), nemetanskih hlapnih organskih spojin (NMVOC), amonijaka (NH3) in drobnih delcev (PM2,5) v zrak, poleg tega pa zahteva pripravo, sprejetje in izvajanje nacionalnega programa nadzora nad onesnaževanjem zraka ter spremljanje emisij in vplivov teh onesnaževal.

V novem nacionalnem programu nadzora nad onesnaževanjem zraka (Operativni program NEC), ki bo pripravljen do aprila 2019, bodo vključeni ukrepi v vseh ustreznih sektorjih, vključno s kmetijstvom, energetiko, industrijo, cestnim prometom, ogrevanjem v gospodinjstvih, topili in uporabo necestne mobilne mehanizacije.

Preglednica: *Obveznosti zmanjšanja emisij za nekatera onesnaževala zraka, določene v direktivi NEC. Cilj za leto 2025 se določi z linearno krivuljo zmanjševanja med obveznostjo za leti 2020 in 2030.*

|  |  |  |
| --- | --- | --- |
|  | Nacionalne zgornje meje emisij za nekatera onesnaževala zraka (kiloton)Prejšnja Direktiva NEC 2001/81/ES(uporabljajo se do leta 2019) | Nacionalne obveznosti zmanjšanja emisij za nekatera onesnaževala zraka (glede na leto 2005)Nova Direktiva NEC 2016/2284 |
| leto 2010 | leto 2020 | leto 2030 |
| dušikovi oksidi (NOx) | 45 kt | – 39 % | – 65 % |
| Nemetanske hlapne organske spojine (NMVOC) | 40 kt | – 23 % | – 53 % |
| Žveplov dioksid (SO2) | 27 kt | – 63 % | – 92 % |
| Amonijak (NH3) | 20 kt | – 1 % | – 15 % |
| Drobni delci (PM2,5) | - | – 25 % | – 60 % |